**Greit å vite:**

| **Når jeg leser …** | **da betyr det …** |
| --- | --- |
| avling, en | det vi dyrker i jorda og bruker til mat, som grønnsaker eller frukt |
| beskylde, å | det å ut-peke noen som skyldig i noe |
| droppe, å | det å gi opp, la være å gjøre noe |
| forbudt | noe som er ulovlig, ikke tillatt |
| gjelde, å | her: det som bestemmer  |
| knep, et | en lur eller rampete handling |
| mistenkt, en | en som noen tror at har gjort noe, er skyldig i noe |
| pakt, en | en avtale mellom noen |
| straff-bart | en handling som er ulovlig og kan føre til straff |
| synlig | noe som vises, kan sees |
| tilstå, å | det å innrømme at du har gjort noe |
| troll-dom | bruk av over-naturlig, magisk kraft eller evne |
| ut-kle, å | det å kle seg ut i kostyme |
| uvær, et | et voldsomt vær, særlig med kraftig vind og ned-bør |
| vesen, et | her: en over-naturlig skapning |
| vitne, et | en person som har sett eller hørt noe og som senere kan fortelle om det |

634 – Da Norge jaktet på hekser

 Klar Tale nr. 42 / 2023

Vi ser dem både på film, serier og i bøker. Hekser og troll er populære eventyr-figurer. Vi klarer å skille dem fra virkeligheten. Men før i tiden var disse skapningene en viktig del av hverdagen.

Folk trodde på mange ulike sagn og eventyr. Du skulle for eksempel ikke høste for mye av naturen. Da kunne de under-jordiske bli sinte og hevne seg, trodde folk.

Andre sagn bruktes som svar på det folk ikke hadde gode forklaringer på. Et barn med funksjons-nedsettelse kunne bli kalt for «bytting». Folk trodde under-jordiske hadde byttet ut menneske-barnet med sitt eget. Slike barn hadde det ofte fælt. Folk trodde «byttinger» måtte behandles dårlig. Da ville de under-jordiske komme og hente dem tilbake.

I dag stoler vi mer på vitenskap. Men folke-troen er ikke helt borte. Mange tror på spøkelser. Skuespillere sier ikke «lykke til» til hverandre før en forestilling. Det kan bety ulykke. De sier heller «tvi tvi» eller «break a leg». Og du har kanskje også hørt uttrykket «bank i bordet»?

*Kilder: Forskning.no, Store norske leksikon*

# Spørsmål:

# 1: Når er det vanlig å kle seg ut som heks?

#

# Svar:

# 2: Hvem hadde hekser en pakt med, ifølge gammel folke-tro?

# Svar:

# 3: Hva trodde folk at hekser gjorde?

# Svar:

4: Hva ble hekser som skapte uvær, kalt?

# Svar:

# 5: Hvorfor sluttet retts-vesenet etter hvert å dømme folk for å være heks?

# Svar:

#

# 6: Hvor mange eksempler på vann-prøven har vi i Finnmark?

# Svar:

#

# 7: Kan du fortelle om noen andre skapninger folk trodde på før?

# Svar:

# 8: Hvorfor ble flest kvinner beskyldt og straffet for å være heks?

# Svar:

**Oppgave: Sett ordene på rett sted i teksten**

trolldom

 straffet

 undersøkt

 redde

 anklaget

forhekse

 skadene

 oftere

milliard

 angrepet

Hvor mange tror på hekser i dag?

1 \_ \_ \_ \_ \_ \_ \_ \_ mennesker i verden tror på hekser i dag. Det har forsker Boris Gershman funnet ut.

Han har \_ \_ \_ \_ \_ \_ \_ \_ \_ i 95 land. 40 prosent tror det finnes personer som kan \_ \_ \_ \_ \_ \_ \_ \_ dem. Og få dårlige ting til å skje.

De tror hekser og \_ \_ \_ \_ \_ \_ \_ \_ kan skape dårlig vær. Og død, sykdom, ulykker og mye annet.

Folk som tror på hekser, er \_ \_ \_ \_ \_ for to ting. De frykter å bli \_ \_ \_ \_ \_ \_ \_ \_av hekser. Eller de er redde for å bli beskyldt for å være heks.

Jostina Sangweni fra Sør-Afrika ble angrepet av to menn i 2021. De \_ \_ \_ \_ \_ \_ \_ \_henne for å være heks. Sangweni døde av \_ \_ \_ \_ \_ \_ \_. Det finnes eksempler på lignende saker i andre land.

Religiøse mennesker tror \_ \_ \_ \_ \_ \_ på hekser, viser studien. Det gjelder både muslimer, kristne og hinduer.

Mange organisasjoner og myndigheter jobber mot heksetro. Blant annet verdens-organisasjonen FN. De vil stoppe at folk blir anklaget og \_ \_ \_ \_ \_ \_ \_ \_ for å være heks.

*Kilder: Forskning.no*

Du finner artikkelen du trenger til denne oppgaven i papir-utgaven av Klar Tale. Du finner den i e-avisen her: <https://www.klartale.no/e-avisen/>

Du finner også artikkelen på klartale.no. Se etter merket Ukens oppgave.

Om binde-streker: I Ukens oppgave bruker vi ofte pedagogiske binde-streker for å dele lange, eller litt vanskelige, ord. Mange ord i språket vårt er satt sammen av to ord. Hensikten er at det skal bli lettere for alle å lese dem. Men ord som er satt sammen av to ord, skal som regel ikke deles i norsk rettskriving. Du kan selvsagt ta strekene bort, eller legge til.